CELEX: 32019D1166
Language: da
Date: 2019-06-28 00:00:00
Title: Kommissionens gennemførelsesafgørelse (EU) 2019/1166 af 28. juni 2019 om ændring af gennemførelsesafgørelse (EU) 2018/1113 for så vidt angår repræsentanten for indehaveren af tilladelsen (meddelt under nummer C(2019) 4604) (EØS-relevant tekst.)

8.7.2019   
               
               
                  DA
               
               
                  Den Europæiske Unions Tidende
               
               
                  L 182/44
               
            
         KOMMISSIONENS GENNEMFØRELSESAFGØRELSE (EU) 2019/1166
         af 28. juni 2019
         om ændring af gennemførelsesafgørelse (EU) 2018/1113 for så vidt angår repræsentanten for indehaveren af tilladelsen
         
            
               (meddelt under nummer C(2019) 4604)
            
         
         (Kun den nederlandske og den tyske udgave er autentiske)
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EF) nr. 1829/2003 af 22. september 2003 om genetisk modificerede fødevarer og foderstoffer (1), særlig artikel 11, stk. 3, og artikel 23, stk. 3, og
         ud fra følgende betragtninger:
         
                     (1)
                  
                  
                     Monsanto Europe S.A./N.V., Belgien er repræsentant i Unionen for Monsanto Company, med hjemsted i USA, i henhold til Kommissionens gennemførelsesafgørelse (EU) 2018/1113 (2) om godkendelse af genetisk modificerede fødevarer og foderstoffer i henhold til forordning (EF) nr. 1829/2003. Medindehaverne af denne tilladelse er Monsanto Company, med hjemsted i USA, og KWS SAAT SE, med hjemsted i Tyskland.
                  
               
                     (2)
                  
                  
                     Ved brev af 27. august 2018 blev Kommissionen underrettet om, at Monsanto Company's repræsentant i Unionen for denne tilladelse, Monsanto Europe S.A./N.V., havde ændret sin retlige form og havde ændret sit navn til Bayer Agriculture BVBA, Belgien. Ved brev af 4. september 2018 meddelte Kommissionen Bayer Agriculture BVBA, at det ville være nødvendigt at ændre de pågældende tilladelser i overensstemmelse hermed.
                  
               
                     (3)
                  
                  
                     Den 14. februar 2019 bekræftede KWS SAAT SE, Tyskland skriftligt, at virksomheden var indforstået med ændringen af repræsentanten.
                  
               
                     (4)
                  
                  
                     Gennemførelsen af den ønskede ændring kræver en ændring af gennemførelsesafgørelse (EU) 2018/1113.
                  
               
                     (5)
                  
                  
                     De foreslåede ændringer af afgørelser om tilladelse er af rent administrativ art og medfører ikke en ny vurdering af de berørte produkter.
                  
               
                     (6)
                  
                  
                     Foranstaltningerne i denne afgørelse er i overensstemmelse med udtalelse fra Den Stående Komité for Planter, Dyr, Fødevarer og Foder —
                  
               VEDTAGET DENNE AFGØRELSE:
         
            Artikel 1
            I gennemførelsesafgørelse (EU) 2018/1113 foretages følgende ændringer:
            
                        1)
                     
                     
                        Artikel 6, stk. 1, litra b) affattes således: »Monsanto Company, USA, repræsenteret ved Bayer Agriculture BVBA, Belgien«
                     
                  
                        2)
                     
                     
                        Artikel 8, litra b), affattes således: »Bayer Agriculture BVBA, Scheldelaan 460, 2040 Antwerpen, Belgien«
                     
                  
                        3)
                     
                     
                        Litra a) i bilaget affattes således:
                        
                                    »a)
                                 
                                 
                                    
                                       Ansøgere og indehavere af tilladelsen:
                                    
                                    
                                                 
                                             
                                             
                                                Navn: KWS SAAT SE
                                                Adresse: Grimsehlstrasse 31, 37574 Einbeck, Tyskland
                                                samt
                                             
                                          
                                                 
                                             
                                             
                                                Navn: Monsanto Company
                                                Adresse: 800 N. Lindbergh Boulevard, St. Louis, Missouri 63167, USA
                                             
                                          Repræsenteret ved Bayer Agriculture BVBA, Scheldelaan 460, 2040 Antwerpen, Belgien.«
                                 
                              
                  
         
            Artikel 2
            Adressater
            Denne afgørelse er rettet til:
            
                        a)
                     
                     
                        KWS SAAT SE, Grimsehlstrasse 31, 37574 Einbeck, Tyskland
                     
                  
                        b)
                     
                     
                        Bayer Agriculture BVBA, Scheldelaan 460, 2040 Antwerpen, Belgien.
                     
                  
         
            Udfærdiget i Bruxelles, den 28. juni 2019.
            
               
                  På Kommissionens vegne
               
               Vytenis ANDRIUKAITIS
               
                  Medlem af Kommissionen
               
            
         
         
            (1)  EUT L 268 af 18.10.2003, s. 1.
         
            (2)  Kommissionens gennemførelsesafgørelse (EU) 2018/1113 af 3. august 2018 om fornyelse af tilladelsen til markedsføring af fødevarer og foderstoffer, der er fremstillet af genetisk modificeret H7-1-sukkerroe (KM-ØØØH71-4), i henhold til Europa-Parlamentets og Rådets forordning (EF) nr. 1829/2003 (EUT L 203 af 10.8.2018, s. 32).